CELEX: 52011AP0572
Language: mt
Date: 2011-12-14 00:00:00
Title: Ħatra ta' membru tal-Bord Eżekuttiv tal-Bank Ċentrali Ewropew: Is-Sur Coeuré Deċiżjoni tal-Parlament Ewropew tal- 14 ta' Diċembru 2011 dwar ir-rakkomandazzjoni tal-Kunsill għall-ħatra ta’ Membru tal-Bord Eżekuttiv tal-Bank Ċentrali Ewropew (17227/2011 – C7-0459/2011 – 2011/0819(NLE))

14.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 168/155
            
         L-Erbgħa 14 ta’ Diċembru 2011Ħatra ta' membru tal-Bord Eżekuttiv tal-Bank Ċentrali Ewropew: Is-Sur Coeuré
   P7_TA(2011)0572
   Deċiżjoni tal-Parlament Ewropew tal-14 ta' Diċembru 2011 dwar ir-rakkomandazzjoni tal-Kunsill għall-ħatra ta’ Membru tal-Bord Eżekuttiv tal-Bank Ċentrali Ewropew (17227/2011 – C7-0459/2011 – 2011/0819(NLE))
   2013/C 168 E/43
   (Konsultazzjoni)
   
      Il-Parlament Ewropew,
   
               —
            
            
               wara li kkunsidra r-rakkomandazzjoni tal-Kunsill tal-1 ta’ Diċembru 2011 (17227/2011),
            
         
               —
            
            
               wara li kkunsidra t-tieni subparagrafu tal-Artikolu 283(2) tat-Trattat dwar il-Funzjonament tal-Unjoni Ewropea, skont liema artikolu ġie kkonsultat mill-Kunsill (C7-0459/2011),
            
         
               —
            
            
               wara li kkunsidra l-Artikolu 109 tar-Regoli ta’ Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Affarijiet Ekonomiċi u Monetarji (A7-0443/2011),
            
         
               A.
            
            
               billi, permezz ta’ ittra bid-data tal-1 ta' Diċembru 2011, il-Kunsill Ewropew ikkonsulta lill-Parlament Ewropew dwar il-ħatra ta' Benoît Coeuré bħala Membru tal-Bord Eżekuttiv tal-Bank Ċentrali Ewropew għal mandat ta' kariga ta’ tmien snin;
            
         
               B.
            
            
               billi l-Kumitat għall-Affarijiet Ekonomiċi u Monetarji tal-Parlament imbagħad evalwa l-kredenzjali tal-persuna nnominata, b'mod partikolari fid-dawl tar-rekwiżiti stipulati fl-Artikolu 283(2) tat-Trattat dwar il-Funzjonament tal-Unjoni Ewropea (TFUE) u fid-dawl tal-ħtieġa ta' indipendenza sħiħa tal-Bank Ċentrali Ewropew skont l-Artikolu 130 tat-TFUE, u billi fit-twettiq ta' din l-evalwazzjoni, il-kumitat irċieva curriculum vitae mingħand il-kandidat, kif ukoll it-tweġibiet tiegħu għall-kwestjonarju bil-miktub li kien intbagħatlu;
            
         
               C.
            
            
               billi l-kumitat imbagħad kellu smigħ ta' siegħa u nofs mal-persuna nnominata fit-12 ta' Diċembru 2011, li fiha għamel dikjarazzjoni tal-ftuħ u mbagħad wieġeb il-mistoqsijiet li sarulu mill-membri tal-kumitat;
            
         
               1.
            
            
               Jagħti opinjoni favorevoli dwar ir-rakkomandazzjoni tal-Kunsill għall-ħatra ta' Benoît Coeuré bħala Membru tal-Bord Eżekuttiv tal-Bank Ċentrali Ewropew;
            
         
               2.
            
            
               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill Ewropew, lill-Kunsill kif ukoll lill-gvernijiet tal-Istati Membri.